Dayana Roza

Nur Dayana Kamsun Baharin (dilahirkan pada 1 Mei 1991)  atau lebih dikenali sebagai Dayana Roza (Jawi: داينا روزا) merupakan seorang pelakon dan model wanita Malaysia. Kerjayanya bermula apabila beliau mula menyertai Anak Wayang pada tahun 2009 dan mendapat tempat ke-3. Beliau mula dikenali menerusi drama Asam Pedas Untuk Dia pada tahun 2015.

Kehidupan awal
Beliau dilahirkan sebagai Nur Dayana Kamsun Baharin pada 1 Mei 1991  di Kampung Baru, Kuala Lumpur, Malaysia dan merupakan anak tunggal dalam keluarganya.

Kerjaya
Dayana mula menceburi bidang lakonan dengan menyertai rancangan Anak Wayang (turut disertai oleh Amar Baharin dan Hairi Safwan) yang bersiaran di Astro Ria dan Astro Prima pada tahun 2009. Beliau berjaya menduduki tempat ketiga dalam pertandingan tersebut. Dayana mempunyai peranan pembantu dalam filem aksi pasca-apokaliptik Apokalips X (2014) arahan Mamat Khalid.

Pada tahun 2016, Dayana muncul dalam drama Satu Cinta yang bersiaran di Slot Widuri TV1. Drama ini ditayangkan pada 10 Jun 2016 terbitan JS Pictures Sdn Bhd. Beliau memegang watak utama iaitu sebagai Umairah digandingkan dengan Azrel Ismail dan barisan pelakon yang lain. Pada 27 Ogos 2016, Dayana muncul dalam telefilem TV3 bertajuk Kabus Hati Laila.

Pada 11 Mac 2017, Dayana muncul dalam telemovie bertajuk Trauma yang bersiaran di TV3. Beliau memegang watak sebagai Jaja dan drama ini dibintangi oleh beberapa pelakon lain termasuk Janna Nick, Saharul Ridzwan, Raja Afiq, Zara Zya dan Idris Khan serta telefilem ini khas untuk Drama Festival Kuala Lumpur (DFKL) 2017. Pada 25 Jun 2017, Dayana membintangi telefilem Rendang Punya Pasal yang bersiaran di TV2.

Kehidupan peribadi
Dayana berdarah peranakan Cina dan Siam.

Pada April 2016, Dayana mendedahkan bahawa laman Instagram miliknya telah digodam buat kali kedua. Kali pertama akaun laman bergambar popular miliknya digodam ialah pada Januari 2016. Beliau turut mengaku, akaun Instagram banyak mendekatkan dirinya dengan peminat berbanding akaun laman sosial lain.

Beliau terlibat dalam satu kemalangan jalanraya pada 15 Oktober 2019. Dayana yang memandu sendirian ketika itu dalam perjalanan balik ke rumahnya berdekatan lokasi kejadian di Subang, Selangor.

Dayana mengikat tali pertunangan dengan ahli perniagaan, A'dale Adham Ayahudin pada 5 Ogos 2020 dan telah melangsungkan perkahwinan pada 25 Disember 2020 di Masjid Negara.

Filemografi

Filem

Drama

Telefilem

Televisyen

Anugerah dan pencalonan

Rujukan

Pautan luar 
 

Orang hidup
Orang dari Kuala Lumpur
Pelakon wanita Malaysia
Orang Malaysia berketurunan Melayu
Orang Malaysia berketurunan Cina
Orang Malaysia berketurunan Siam
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Muslim Malaysia
Peserta Anak Wayang
Kelahiran 1991